
Text rozhodnutia
Súd: Špecializovaný trestný súd Spisová značka: 2T/2/2014 Identifikačné číslo súdneho spisu: 9514100007 Dátum vydania rozhodnutia: 12. 03. 2014 Meno a priezvisko sudcu, VSÚ: vladimir peteja ECLI: ECLI:SK:SSPK:2014:9514100007.2 TRESTNÝ ROZKAZ V MENE SLOVENSKEJ REPUBLIKY Samosudca Špecializovaného trestného súdu v Pezinku, JUDr. Vladimír Peteja, v trestnej veci proti P. E., obvineného pre prečin poškodzovania finančných záujmov Európskych spoločenstiev podľa § 261 ods. 1 Trestného zákona, na základe § 353 ods. 1 Trestného poriadku, dňa 12. marca 2014 takto r o z h o d o l : obvinený P. E. M. Z. U. W. M. E. nar. XX. XX. XXXX v J., trvalé bydlisko V. Č.. XXXX/XX, J., slobodný, t. č. v mieste trvalého bydliska, u z n á v a s a z a v i n n é h o , ž e po tom, čo dňa 14.3.2012 podal na Úrade práce, sociálnych vecí a rodiny J., Z. Q. Č.. X, XXX XX J. (ďalej aj ÚPSVaR J.) žiadosť o poskytnutie príspevku na samostatnú zárobkovú činnosť (ďalej len SZČ), po podpísaní Dohody o poskytnutí príspevku na SZČ č. XX/§XX/XXXX/NP D.-X/D v J. dňa 30.3.2012 a po podaní žiadosti o úhradu platby č. 1 dňa 30.3.2012, obdržal dňa 25.4.2012 od ÚPSVaR J. na účet vedený v I. B. T., pobočka zahraničnej banky Bratislava sumu 2.647,73,- €, pričom v rozpore s článkom II, bodmi 2-6, 9 a 10-12 Dohody nevykonával SZČ s predmetom podnikania - Hubenie škodlivých živočíchov, mikroorganizmov a potláčanie ďalších škodlivých činiteľov v deklarovanom čase od 1.4.2012 po dobu najmenej dvoch rokov a túto SZČ ku dňu 1.9.2013 ukončil, poskytnutý príspevok nepoužil v súlade so žiadosťou, predloženým podnikateľským zámerom a oprávnením na vykonávanie SZČ s výnimkou sumy 145,63,- €, ktorú oprávnene použil na nákup pracovného odevu a vyhotovenie pečiatky a vizitiek, úradu neoznámil zmeny týchto údajov a dohodnutých podmienok, neumožnil zamestnancom ÚPSVaR J. vykonanie kontroly a časť príspevku nevrátil úradu, ale použil ho na osobné potreby, čím poškodenému Úradu práce, sociálnych vecí a rodiny J., Z. Q. Č.. X, XXX XX J. spôsobil škodu vo výške 2.126,79,- €, rovnajúcu sa 85% takto neoprávnene použitého príspevku zodpovedajúceho finančným prostriedkom Európskeho sociálneho fondu, t e d a neposkytol povinné údaje a použil prostriedky zo všeobecného rozpočtu Európskych spoločenstiev na iný účel ako boli pôvodne určené a tým umožnil spôsobenie sprenevery, č í m s p á c h a l prečin poškodzovania finančných záujmov Európskych spoločenstiev podľa § 261 ods. 1 Trestného zákona. Z a t o s a o d s u d z u j e : Podľa § 261 ods. 1 s poukazom na § 36 písm. j), n) s použitím § 38 ods. 3 Trestného zákona na trest odňatia slobody vo výmere 6 (šesť) mesiacov. Podľa § 49 ods. 1 písm. a) Trestného zákona mu výkon trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu na 1 (jeden) rok. Poučenie: Podľa § 355 Trestného poriadku obvinený a osoby, ktoré sú oprávnené podať v jeho prospech odvolanie, ako aj prokurátor, môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na občianske súdne konanie, prípadne na konanie pred iným príslušným orgánom. Ak proti trestnému rozkazu podala oprávnená osoba v lehote odpor, samosudca nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu, ani výrokom o ochrannom opatrení obsiahnutými v trestnom rozkaze. Ak prokurátor predniesol na hlavnom pojednávaní obžalobu, trestný rozkaz sa ruší, inak sa stane právoplatným a vykonateľným. Ak samosudca po doručení odporu nenariadi hlavné pojednávanie z dôvodu, že odpor bol podaný neoprávnenou osobou, oneskorene alebo z dôvodu jeho späťvzatia, odmietne odpor uznesením. Proti tomuto uzneseniu je prípustná sťažnosť, ktorá má odkladný účinok. Ak bol vydaný trestný rozkaz, môže prokurátor vziať späť obžalobu dovtedy, kým sa trestný rozkaz nedoručí obvinenému a osobám, ktoré sú oprávnené podať v prospech obvineného odvolanie. Späťvzatím obžaloby sa trestný rozkaz ruší a vec sa vracia do prípravného konania. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Vzatie odporu späť, ak niet prekážok, vezme samosudca uznesením na vedomie. Ak bol odpor podaný v lehote a nebol vzatý späť, trestný rozkaz sa ruší. Ak na hlavnom pojednávaní súd postupuje podľa § 255 ods. 3 a prokurátor neprednesie obžalobu, trestný rozkaz sa ruší vyhlásením uznesenia o vrátení veci prokurátorovi na postup podľa § 232 a § 233 alebo vyhlásením rozsudku, ktorým súd schválil dohodu o vine a treste.

